BMK GYOPÁR BARÁTOK TERMÉSZETJÁRÓ SZAKOSZTÁLY

SZAKOSZTÁLYI BESZÁMOLÓ A 2018 ÉVRŐL

 TISZTELT KŐZGYŰLÉS!

A Budai Motor Klub Gyopár Barátok Természetjáró Szakosztály a 2018 év folyamán 30 leigazolt taggal működött.

A szakosztályban aktívan túrát vezető túravezetők az év folyamán 8 fő+2 fő (Farkas Márton, Fábián Ágnes, Galla Dénes, Kiss Atilla, Marsalkó Zsuzsánna (I félév) Martyán Lajos, Molnár József, Tóth Lajosné). A 2018. év folyamán túravezetőink összesen 152 nyílt túrát hirdettek meg és ebből 138 túra lett megtartva. A kiírt túrák közül számos túra volt több napos, táborozással egybekötött túra, leginkább Farkas Márton és Kiss Atilla szervezésében.

Itt szeretném kiemelni, hogy túravetetőink önkéntesként végzik feladataikat és ez úton szeretném megköszönni nekik a lelkes munkájukat. Az egyesület 2018 év folyamán Szlovákiába szervezett farsangi túrát Kovacovó-ba február hónapban, ahol többen is részt vettünk továbbá a szeptemberi hónap folyamán „Palóc Grand Kanyon”-ban szervezett buszos túrán 01-n illetve a 15.-17. Kiskunmajsán a szüreti mulatságon is képviseltük magunkat.

Szakosztályunk túravezetői és tagjai az egyesületet képviselve számos rendezvényen és aktívan részt vett azok lebonyolításában a 2018 év folyamán, ilyen volt többek közöt a Budapesti Természetbarát Sport Szövetség égisze alatt a “Budai Trapp ,Buda Bércein ,Pilisi Trapp. és a ”Mikulás Túra”.

A III. kerület rendezvényén is jelen voltak túravezetőink és tagjaink az Óbudai Tavaszköszöntő Teljesítmény túrán és az őszi túrán a BTSSZ színeit képviselve; a. versenypálya kijelölésében és állomáspontbíróként is együtt működtünk többek között , ,Fábián Ágnes, Fujtás Erzsébet , Galla Dénes ,Kiss Atilla, ,Martyán Lajos,Molnár József ,Szepesi András és Tóth Edit személyében.

A szakosztályon belül túravezetőink próbálnak minden korosztály számára megfelelő túrákat szervezni, az idősebb korosztálynak rendszeresen, nyugdíjas túrákat vezet Galla Dénes, Martyán Lajos, Molnár József, Tóth Lajosné(Edit). A fiatalabb korosztálynak Farkas Márton és Kis Atillla túravezetőnk tart rendszeresen túrákat, internetes szervezéssel. Külön szeretném megemlíteni,

A szakosztály tagjai főként az idősebb korosztályból kerül ki, ebből kifolyólag távol maradtak a nagyobb teljesítményt igénylő túráktól és a kis és közepes túrákra volt inkább nagyobb igény. Sajnos fájdalmas búcsút kellett vennünk a 2018. év második felében Molnár Klára vezetőségi tagunktól, kedves és lelkiismeretes személyisége mindenki számára feledhetetlen lesz. Még ezen év folyamán szintén búcsúztunk több régebbi túratársainktól is.

 A 2018 év folyamán taglétszámunk sajnos csökkent a 2017 évhez képest (10 fővel) .A 2019 év folyamán ezt a létszámot szeretnénk mindenképpen megtartani, illetve növelni. Ennek megfelelően próbálunk a folyamatosan fellépő igényeknek megfelelő túraprogramokat összeállítani, valamint városlátogatásokkal, buszos kirándulásokkal(2019.07.05-07.), külföldi túrákkal változatosabbá tenni programajánlatainkat.

Budapest, 2019.03.30. Fábián Ágnes

 szakosztályvezető